b'\n_START_ARTICLE_\nAtl\xc3\xa9tico Madrid\n_START_SECTION_\nZgodovina\n_START_PARAGRAPH_\nKlub je bil ustanovljen 26. aprila 1903, kot Athletic Club de Madrid s strani treh baskovskih \xc5\xa1tudentov, ki so \xc5\xbeiveli v Madridu. Ti ustanovitelji so videli nov klub kot mladinsko  podru\xc5\xbenico Athletic Bilbao. Prvi predsednik kluba je bil Enrique Allende._NEWLINE_V tistem \xc4\x8dasu so nekateri \xc5\xa1panski klubi, tudi Athletic Bilbao in Atletico Madrid, nogometno opremo radi kupovali v Angliji. Do leta 1911 so uporabljali predvsem modro-bele drese, kot jih je uporabljalo mo\xc5\xa1tvo Blackburn Rovers. Ko se je Juanito Elorduy, nekdanji igralec in \xc4\x8dlan upravnega odbora Athletic Madrid zadol\xc5\xbeen za nakup dresov obeh ekip, odpravil leta 1911 v Anglijo, je naletel na prazne police. Ker se ni hotel vrniti praznih rok, se je odlo\xc4\x8dil za nakup dresov Southamptona. Bili so v prepoznavni rde\xc4\x8de-beli kombinaciji, po kateri svet pomni Athletic in Atletico \xc5\xa1e danes. Takrat se je rodila legenda o rde\xc4\x8de-belih, o znamenitih Los Rojiblancos._NEWLINE_Leta 1921 je Athletic Madrid postal neodvisen od kluba Athletic Bilbao. V okviru tega projekta je dru\xc5\xbeba leta 1923 zgradila svoj prvi stadion, imenovan Estadio Metropolitano de Madrid s kapaciteto 35.800 sede\xc5\xbeev. Stadion Metropolitano je bil v uporabi do leta 1966, ko so se preselili na novi stadion Vicente Calder\xc3\xb3n. _NEWLINE_Leta 1939 se je Athletic zdru\xc5\xbeil z Aviaci\xc3\xb3n Nacional Zaragoza, ki je bila ustanovljena s strani \xc4\x8dlanov \xc5\xa1panske vojske ter tako postal Athletic Aviaci\xc3\xb3n de Madrid. Zaradi prepovedi uporabe tujega imena, ki ga je leta 1941 izdal Francisco Franco, klub postane Atl\xc3\xa9tico Aviacion de Madrid. Leta 1947 se klub odlo\xc4\x8di, da opusti voja\xc5\xa1ko zdru\xc5\xbeenje iz svojega imena in se preimenuje na sedanje ime Club Atl\xc3\xa9tico de Madrid.\n_START_SECTION_\nDoma\xc4\x8da tekmovanja\n_START_PARAGRAPH_\nLa Liga _NEWLINE_ * Zmagovalci (10): 1939\xe2\x80\x9340, 1940\xe2\x80\x9341, 1949\xe2\x80\x9350, 1950\xe2\x80\x9351, 1965\xe2\x80\x9366, 1969\xe2\x80\x9370, 1972\xe2\x80\x9373, 1976\xe2\x80\x9377, 1995\xe2\x80\x9396, 2013\xe2\x80\x9314 _NEWLINE_ * Drugouvr\xc5\xa1\xc4\x8deni (8): 1943-44, 1957\xe2\x80\x9358, 1960\xe2\x80\x9361, 1962\xe2\x80\x9363, 1964\xe2\x80\x9365, 1973\xe2\x80\x9374, 1984\xe2\x80\x9385, 1990\xe2\x80\x9391_NEWLINE_Kraljevi pokal _NEWLINE_ * Zmagovalci (10): 1959\xe2\x80\x9360, 1960\xe2\x80\x9361, 1964\xe2\x80\x9365, 1971\xe2\x80\x9372, 1975\xe2\x80\x9376, 1984\xe2\x80\x9385, 1990\xe2\x80\x9391, 1991\xe2\x80\x9392, 1995\xe2\x80\x9396, 2012\xe2\x80\x9313 _NEWLINE_ * Finalisti (9) 1921, 1926, 1956, 1963-64, 1974-75, 1986-87, 1998-99, 1999-00, 2009-10_NEWLINE_Superpokal \xc5\xa0panije: _NEWLINE_ * Zmagovalci (2): 1985, 2014 _NEWLINE_ * Finalisti (4): 1991, 1992, 1996, 2013\n_START_SECTION_\nEvropska tekmovanja\n_START_PARAGRAPH_\nLiga prvakov _NEWLINE_ * Finalisti (3): 1973\xe2\x80\x9374, 2013\xe2\x80\x9314, 2015\xe2\x80\x9316_NEWLINE_Evropska liga _NEWLINE_ * Zmagovalci (2): 2009\xe2\x80\x9310, 2011\xe2\x80\x9312_NEWLINE_Evropski superpokal _NEWLINE_ * Zmagovalci (2): 2010, 2012\n_START_SECTION_\nStadion\n_START_PARAGRAPH_\nKlub je doslej zamenjal \xc5\xbee 4 stadione. Prvi stadion na katerem so igrali tekme, se je nahajal v madridski ulici, katera se danes imeuje po znanstveniku in knji\xc5\xbeevniku Men\xc3\xa9dezu Pelayu, zraven parka El Retiro. Na njem so igrali do leta 1913, nato na stdionu O\xc2\xb4Donnell do leta 1923. Ko so postali neodvisni od kluba Athletic Bilbao, so zgradili stadion imenovan Metropolitano de Madrid, na katerem so igrali do leta 1966. Od takrat naprej pa igrajo na stadionu Vicente Calder\xc3\xb3n.\n_START_SECTION_\nSedanji stadion\n_START_PARAGRAPH_\nStadion na katerem Atl\xc3\xa9tico igra od leta 1966, se je najprej imenoval Manzanares, po reki, ki deli Madrid na dva dela. Bil je tudi prvi stadion samo s sede\xc5\xbei v \xc5\xa0paniji. Leta 1971 se dogovorijo za spremembo imena stadiona, v Vicente Calder\xc3\xb3n, v \xc4\x8dast takratnega predsednika kluba. Dana\xc5\xa1nji stadion sprejme 54.960 gledalcev.\n_START_SECTION_\nNovi stadion\n_START_PARAGRAPH_\nLeta 2017 Atl\xc3\xa9tico na\xc4\x8drtuje, da se preseli na novi stadion La Peineta, s kapaciteto 70.000 sede\xc5\xbeev. Tako bo postal 5 stadion kluba.\n_START_SECTION_\nRekordi igralcev\n_START_PARAGRAPH_\nNajdra\xc5\xbeji nakup v zgodovini kluba je bil nakup Kolumbijskega napadalca Radamela Falcaoa, ki ga je klub kupil od Porta za 40 mio \xe2\x82\xac. Prav ta igralec pa je bil tudi prodan kot najdra\xc5\xbeji, in sicer je za 43 mio \xe2\x82\xac prestopil v Monaco.\n_START_SECTION_\nNogometa\xc5\xa1i z najve\xc4\x8d zadetki\n_START_PARAGRAPH_\n\xc2\xa0*\xc5\xa1e vedno igra za klub'